Narva-Jõesuu Linnavalitsus
info@narva-joesuu.ee	Teie: 22.12.2023 nr 7-1.2/58

Meie: 12.01.2024 nr 4-4/23/6484-4	

Arvamus Narva-Jõesuu Linnavalitsuse korralduse eelnõu „Narva-Jõesuu linna Narva-Jõesuu linnas Narva-Jõesuu linna J. Poska tn 36 ja lähiala detailplaneeringu algatamine ja keskkonnamõju strateegilise hindamise algatamata jätmine“ kohta

Narva-Jõesuu Linnavalitsus esitas 22.12.2023 kirjaga nr 7-1.2/58 Riigi Kaitseinvesteeringute Keskusele arvamuse avaldamiseks Narva-Jõesuu Linnavalitsuse korralduse eelnõu „Narva-Jõesuu linna Narva-Jõesuu linnas Narva-Jõesuu linna J. Poska tn 36 ja lähiala detailplaneeringu algatamine ja keskkonnamõju strateegilise hindamise algatamata jätmine“ koos lisadega.

Detailplaneeringu peamine eesmärk on J. Poska tn 36 kinnistule uue koolihoone ehitusõiguse määramine, vajadusel olemasoleva koolihoone osalise rekonstrueerimis- ja vajadusel laiendamisõiguse määramine, olemasoleva koolihoone osa lammutamise määramine, lammutusjärgse ehitusõiguse määramine, näiteks välitingimustes sportimisala ja/või muu rekreatiivse ala ehitamiseks. Eesmärgid võivad täpsustuda detailplaneeringu koostamise raames.

Planeeritav ala piirneb laevatatava siseveekoguga – Narva jõega.

Riigi Kaitseinvesteeringute Keskus on tutvunud Narva-Jõesuu Linnavalitsuse korralduse eelnõu „Narva-Jõesuu linna Narva-Jõesuu linnas Narva-Jõesuu linna J. Poska tn 36 ja lähiala detailplaneeringu algatamine ja keskkonnamõju strateegilise hindamise algatamata jätmine“ ja selle lisadega. Lähtudes Vabariigi Valitsuse 17.12.2015 määrusest nr 133 „Planeeringute koostamisel koostöö tegemise kord ja planeeringute kooskõlastamise alused“ § 3 punktist 101 palume detailplaneeringu lähteülesande punkti 7.5 lisada kooskõlastatavate asutuste hulka ka Riigi Kaitseinvesteeringute Keskuse.

Lisaks märgime, kui detailplaneeringu koostamise käigus soovitakse kavandada ühiskondliku hoone omatarbeks päikeseelektrijaama (PEJ), siis päikesepaneelide maksimaalne DC-võimsus võib olla kuni 50 kW. Narva-Jõesuu linna J. Poska tn 36 ja lähiala detailplaneeringu ala paikneb kaitseministri 26.06.2015 määruses nr 16 „Riigikaitselise ehitise töövõime kriteeriumid, piirangute ruumiline ulatus ja andmed riigikaitselise ehitise töövõimet mõjutavate ehitiste kohta“ märgitud ehitiste, rajatiste ning paigaldiste piirangualas. Kaitseministri 26.06.2015 määruse nr 16 § 6¹ „Raadiosüsteemi töövõime kriteeriumid“ lõigete 1 ja 2 alusel on lubatud rajada ainult oma katastriüksuse tarbeks PEJ päikesepaneelide koguvõimsusega mitte üle 50 kW, mis on ühendatud kuni 0,4 kV madalpinge jaotusvõrguga.

Lugupidamisega

(allkirjastatud digitaalselt)

Heli Randes
üldosakonna juhataja

Priit Alekask
717 0536 priit.alekask@rkik.ee